*Софийски университет*

*„Св. Климент Охридски“*

*Факултет по Педагогика*

**ДОКЛАД**

*на тема*

**Социална работа с продължително безработни лица**

изготвил: Александър Светославов Додев

Специалност: Социални дейности 2-ри курс

Факултетен №: 66932

В период на дълбоки социално-икономически промени, за всяка страна в преход, безработицата е не само икономически, но и социален проблем, изискващ бързо и ефективно преодоляване както чрез икономически промени, така и чрез предлагане и прилагане на стратегии за социално и физическо оцеляване на индивидите, семействата и групите.

 Безработицата е привличала вниманието и научния интерес на много учени и изследователи. След 1990г. в България настъпва период на активно проучване, изследване и анализиране на проблемите на безработицата и породената от нея бедност и безизходица. Икономическите кризи и периодите на застой, провокират необходимостта от „задълбочено изследване и качествено управление „ на пазара на труда и в частност на безработицата като :

* „ реален процес” – с цел, разработване и прилагане на мерки срещу безработицата
* „реални взаимоотношения” – посредническа дейност с цел постигане на ефективност
* „абстрактни социално-икономически процеси и отношения”

Определянето на социалните аспекти на обществената закрила и подкрепа на безработните лица е важна цел, за постигането на която е необходимо да се разгледа както обусловеността на социално – икономическите аспекти на бедността, така и необходимостта на правилното използване на ресурсите и координиране на действията на различните системи в обществото.

В случая акцента ще попадне върху потребността да се обоснове социалната същност на явлението безработица. Това налага да се отбележи, че липсата на работа:

1. нанася удар върху семейството като институция и рефлектира върху семейните взаимоотношения върху усъвършенстването на родителите въздейства на образованието и развитието на децата и върху бъдещето на страната
2. се противопоставя на очакването и потребността за изпълнение на социалната роля на трудещ се
3. е преобладаващо явление на този етап от общественото и икономическото развитие на страната, като във всяко семейство има поне един безработен.

Негативният ефект на безработицата върху обществото и неговото развитие се изразява:

1. в икономическия аспект – безработицата стимулира развитието на сивата икономика, данекоплатците издържат здрави неработещи хора, но получаващи пари независимо на трудовия пазар има свободни работни места
2. в социален аспект безработицата води до бедност, миграция, липса на образование, до девиантно и деликвентно поведение.

Комплекстните средства, с които се разрешава проблемът за продължителната безработица са политическата, правната, икономическата и социалната политика. При липсата на един от тези фактори или по-слабата му застъпеност се оказва сериозна пречка за неговото разрешаване.

 По своята същност социалната работа е взаимодействие между конкретен социален работник и конкретен социален клиент, като вниманието в настоящето й следване е насочено към взаимодействието в диадата трудов посредник – безработното лице и то с уговорката, че при това взаимодействие социалния работник е само посредник между социалния клиент и социалната организация и основни компоненти на социалната работа са взаимно обуславящите се социална закрила и социална подкрепа.

 Социалната закрила като съществен компонент на социалната работа се разглежда като „комплекс от текущи и превантивни действия с прав и икономически характер, целящи осигуряване на лицата в риск обещетения, помощи, услуги и пособия, работни места, трудово възнаграждение, достъпно образование и здравоопазване и други” (Леков, 2003).

 Дейноста на социалните служби е нормативно защитена с правни норми от държавата, която регламентира и контролира, от една страна, социалните отношения, правата и задълженията на социално закриляните лица, а от друга – осигурява контрола върху спазването на правоотношенията на правата и задълженията на двете страни. В своята съвкупност икономическия и правовият характер на социалната работа за закрила на безработните предупределят и нейния политически аспект. Политическите окраски не трябва да се игнорират, защото те фигурират непрекъснато в осигурените условия и принципи за реализиране на социалната закрила. Същото се отнася и за социалната националната социална политика, регламентираща условието, че безработните имат право на закрила, но само при проявена от тяхна страна активна загриженост при търсене и намиране на работа.

 При анализиране на теоритичните възгледи за социална подкрепа ясно се разкрива, че социалната подкрепа е посредническа дейност, която осигурява динамичната връзка между социалните клиенти и социалния работник; тя е сложна посредническа дейност, комплекс от субдейности с правен, криминогенен, педагогически и психологически характер. Социалната подкрепа е отговорна посредническа дейност, предназначена да осигурява положителни взаймоотношения между социалния работник и социалния клиент, чрез идентифициране проблемите на клиента и осилване на желанието и силата на клиента за преодоляване на съществуващите проблеми.

 Засиленото доминиращо участие на някоя от включените в организацията на социалната подкрепа субдейности предупределят и спецификата на самата социална работа. За нейната реализация, независимо от обединяващите я елементи е необходимо социалните работници да притежават и прилагат на практика специфични средства, методи и подходи.

 Настоящата разработка се надгражда върху тезата, че оптимална социално-икономическа стратегия за нашето общество е осигуряването на субсидирана заетост, съчетано с активна посредническо-консултативна дейност на трудовите посредици.

 Целта на проучването е да се направи сравнителен анализ на безработицата и управлението й, чрез реализираните програми и мерки за насърчаване на заетостта, в това число, на продължителната безработица в Р.България, Благоевградската област и Благоевградска община.

 Основавайки се на приетите теоретични постановки и изведените на тази основна цел и задачи по отношение на прилаганите програми и мерки за насърчаване на заетостта, се предполага, че оптималната стратегия за социална политика при продължителна безработица е минимаксна. Очаква се да се докаже, че чрез минимално направените обществени разходи за субсидирана социална заетост и интеграция, и чрез максимално ефективна консултативна дейност на трудовите посредници, ще се постигне максимален социално-икономически ефект (Сотирова, 2006).

 Към обекта на проучването се подхожда като към система, която се състой от 2 елемента. Първият е свързан с нивото и динамиката на безработицата, а втория елемент е свързан с прилагането на национални и регионални програми и мерки за насърчаване на заетостта.

 Предметът на проучване визира прилаганите социална закрила и социална подкрепа на безработните, респективно на продължително безработни лица, разграничени по независимо променливи „продължителност” , „пол” , „възраст” и „образование”.

ОБОБЩЕНИЕ

 Безработицата в Р.България и Благоевградската област и община до този момент преминава през три цикъла:

 Първи цикъл – от 1990г. до август 1996г. В обсега на изследването попадат само последните две години на цикъла, които се характеризират с намаляването на безработицата, започващо след пика през 1994г.

 Втори цикъл – от септември 1996г. до юли 1999г. Началото на фалитите и „изолациите” на предприятията и банките в периода м.юли – м.август 1996г. се приемат за началото на този нов цикъл на безработица в страната. Данните разкриват, че:

1. за област Благоевград, вторият цикъл започва по-късно през 1997г., като вследствие от забавените процеси на приватизация в региона;
2. в община Благоевград, вторият цикъл започва през юни 1996г., като изпреварва началото за страната. Причината е в кратковременното „прегряване на локалната икономика”.

Трети цикъл – от август 1999г., продължаващи и в настоящия момент. Причините за проявата на третия цикъл и свързаното с това увеличение на безработицата на национално и регионално ниво, са повлияни от следните три фактора:

1. обективен, свързан с приватизирането или фалита на държавни предприятия;
2. управленски, свързан с ограничаването до минимум на програмите и мерките за субсидирана заетост
3. субективен, свързан с очакванията на лицата без работа да бъдат здравно осигурени за сметка на общинските бюджети, след регистрирането им в бюрата по труда.

Видимото намаление на безработицата както в областта, така и в общината се открива в реализираните социални дейности по:

1. активно и ефикастно прилагане на програмите и мерките за субсидирана заетост
2. разкриването на работни места
3. ефективната социална дейност на социалните структури на областните и общинските нива
4. разработената и прилагана държавна социална закрила и индивидуална социална работа на трудовите посредници, реализиращи социална подкрепа.

Доста важен фактор потвърждаващ необходимостта за социална политика, която да субсидира вторичния трудов пазар, чрез използване на програми и мерки за временна заетост на безработните лица и да подкрепя продължително безработните лица, чрез социално -психологическо консултиране.

 Реализираните доставени задачи, а чрез тяхното изпълнение и постигането на основната цел доказват работната теза, че оптималната стратегия за социална политика при продължителна безработица е минимаксна, тоест чрез минимално направени обществени разходи и чрез максимално ефективна консултативна дейност ще се постигне максимален социално икономически ефект.

 Икономически по-изгодно на държавата е да отделя средства за активни мерки - за програми и мерки за субсидирана заетост, а не за пасивни за социални помощи и помощи за безработица.

 Данни разкриващи съотношението на изразходваните средства за програми и мерки и нивото на безработните лица без обещетение за периода 1995-2005г. за страната, красноречиво показва, че нивото на безработни лица намалява когато се реализират повече програми и мерки.

ИЗВОДИ

 Безработицата е социално - икономически проблем, разрешаването на които може да се постигне не само с икономически, но и със социални мерки, тоест, с ефективна социална работа – социална закрила и социална подкрепа.

 Реализирането на програми и мерки за субсидирана заетост цели, безработните лица и най-вече уязвимите групи да преминат от пасивно към активно поведение, тоест да се реализират дейности за активно търсене на работа.

 Програмите и мерките за насърчаване на заетостта имат положително въздействие както върху гъвкавостта, така и върху нивото на безработицата, независимо че обхватът и действието им е ограничено, и по отношение броя на лицата, включени в тях, и по териториално положение.

 Ползата от провежданите програми и мерки за намаляване на безработицата и в частност на продължителната безработица, не може да се отрече нито от социална, нито от икономическа, нито от психологическа гледна точка. Изнесените данни за програмите и мерките, които се реализират за периода 1995-2004г. потвърждават, че на този етап е постигнат определен социален ефект.

 Постигането на ефективен резултат от реализираните програми и мерки за субсидирана заетост, е следствие от прилагане на качествена социална работа от трудовите посредници, в частност социалната подкрепа с безработните лица, която за лицата с продължителна липса на работа е задължителна.

 Необходимо е да се признае и приеме, че трудовите посредници са социални работници, които извършват социална работа и в бюрата на труда е необходимо да се назначават лица с висше образование по социални дейности.

ЗАКЛЮЧЕНИЕ

 От проучванията, които са направени на практика се доказва, че нивото на общата безработица се влияе от икономическото развитие на страната, докато нивото на продължителната безработица – и от провежданата социална политика, тоест от реализирането на ефективна социална закрила и подкрепа.
 Потвърждава се констатацията, че за временно лишения от възможност да си намери работа човек безработицата е сериозен идивидуален проблем, но когато тя засегне множество хора (над 10% от активното население) , тя се превръща в икономически проблем за обществото. Когато безработицата се проточи във времето се превръща в продължителна и придобива смисъла и значението на социален проблем, разрешаването на който може да се постигне чрез разработване и прилагане на ефективни програми и мерки за субсидирана на заетост и ефикасна посредническо – консултативна дейност.

Литература

1. Леков, К. Основи на социалната работа, Бл.2003.
2. Сотирова, В. Социални проблеми в работата с продължителни безработни лица в Благоевград. 2006.
3. Спасов, К. Социален менинджмънт, 2001.
4. Тодорова, Е. Реалната помощ. Професионално институционализиране и практически аспекти на социалната работа. Албатрос, 1999.